Leander Reijo

Leander Reijo (3. jaanuar 1904 Kullaküla, Narvusi vald, Jamburgi maakond – 19. juuni 1932) oli Eesti Ingeri ühiskonnategelane. Teda on nimetatud ka "Ingeri kuningaks".

Ta asutas 1924 Ingeri Seltsi (soome keeles Inkerin Seura) ja oli seltsi ajalehe Sanaseppä peatoimetaja. Selle tagasihoidliku väljaande sisus domineerisid vaimulikud kirjutised, millele lisandusid kohalikud teated ja võrdlemisi rohkesti bolševismivastast propagandat.

Leander Reijo oli Kaitseliidu Narva maleva Vaivara malevkonna liige. Talle kuulus 8,354-hektarine "Kivila" talu Kullakülas.

1. detsembril 1931 meelitasid OGPU agendid Reijot Nõukogude Liitu levitama "Sanaseppä". Tõenäoliselt taipas Reijo enne piiri ületamist, et on langenud lõksu, ja hakkas neile vastu. Haavatuna veeti ta siiski vägisi üle piiri. 19. juunil 1932 mõisteti ta Leningradis surma koos veel seitsme ingeri ühiskonnategelasega.Rosonanjoen rantamilla, Inkeri : inkerinsuomalainen kulttuurilehti Virossa, 1 aprill 2017

Isiklikku
Tema naise Linda (sündinud Alber; 1906–1983) vend oli poksija ja poksitegelane Eik Albri. Tal oli 31. jaanuaril 1930 sündinud poeg Leino ja 12. aprillil 1931 sündinud tütar Helje.

Viited

Välislingid
Geni

Kategooria:Eesti ajakirjanikud
Kategooria:Ingeri ajalugu
Kategooria:Viru Ingeri
Kategooria:Eesti ingerisoomlased
Kategooria:Kaitseliidu Narva maleva liikmed
Kategooria:1. Jalaväerügemendi koosseis
Kategooria:Eesti ingerisoomlased
Kategooria:Eesti represseeritud isikud
Kategooria:Sündinud 1904
Kategooria:Surnud 1932